wickkiey/tamil-wikipedia-markdown huggingface dataset:
# காசி அப்துல் வதூத்



**காசி அப்துல் வதூத்** (*Kazi Abdul Wadud*)(26 ஏப்ரல் 1894 - 19 மே 1970) ஒரு வங்காள கட்டுரையாளர், விமர்சகர், நாடகாசிரியர் மற்றும் வாழ்க்கை வரலாற்றாசிரியர் ஆவார். இவர் பெரிய பரித்பூரில் (தற்போதைய) ராஜ்பரி, பாங்ஷாவில் ஒரு கீழ்-நடுத்தர குடும்பத்தில் பிறந்தார். இவருடைய தந்தையின் பெயர் காசி சயீத் ஹோசன் (காசி சாகிருதினும் கூட).  

## கல்வி
1913-ல், வதூத் டாக்கா கல்லூரிப் பள்ளியில் பல்கலைக் கழக நுழைவுத் தேர்வு கல்வியினை கற்றுத் தேர்ச்சியினைப் பெற்றார். பின்னர் இவர் கொல்கத்தாவில் உள்ள மாநிலக் கல்லூரியில் ஐ. ஏ. மற்றும் இளங்கலைப் பட்டம் பெற்றார். 1919-ல் இவர் கொல்கத்தா பல்கலைக்கழகத்தில் பொருளாதாரத்தில் முதுகலைப் பட்டம் பெற்றார்.  

## பங்களிப்புகள்
1926-ல், வதூத் டாக்காவில் *முஸ்லீம் சாஹிட்டோ சோமாஜ்* நிறுவினார். மேலும் இவர் சில இளம் எழுத்தாளர்களுடன் *புத்தர் முக்தி* (அறியாமையிலிருந்து எழுச்சி) இயக்கத்தை வழிநடத்தினார். வதூத்தின் செய்தித்தாள் *ஷிகா* இயக்கத்தின் வளர்ச்சியை அதிகரிக்க உதவியது. சையத் அப்துல் ஹொசென் மற்றும் காசி மோதஹர் ஹொசைன் ஆகியோரும் இந்த இயக்கத்தில் இணைந்தனர். காசி அப்துல் வதூத் வங்காள முசுலீம் இலக்கிய இயக்கத்துடன் நெருங்கிய தொடர்புடையவர்.  

## பணி
வதூத் கொல்கத்தா பாடநூல் குழுவில் வேலை செய்தார். 1920-ல் இவர் டாக்கா இடைநிலைக் கல்லூரியில் (இப்போது டாக்கா கல்லூரி) இலக்கியப் பேராசிரியராகச் சேர்ந்தார். ஏனெனில் பெங்காலி மொழியில் பட்டதாரி பதவி கிடைப்பது மிகவும் அரிது. 1947க்குப் பிறகு, தாக்கா பல்கலைக்கழகம் இவரை கற்பிப்பதற்காக முன்மொழிந்தது. ஆனால் வதூத் கொல்கத்தாவில் எழுதுவதற்கான வாய்ப்புகளைப் பெற்றார். இதனால், இவர் தனது வாழ்நாள் முழுவதும் கொல்கத்தாவிலிருந்தார்.  

## திருமணம்
1916-ல், வதூத் தனது மாமாவின் மூத்த மகள் ஜமீலா காதுனை மணந்தார். இவரது மனைவி 1954-ல் இறந்தார்.  

## கட்டுரைகள்

- சாஸ்வோடோ போங்கோ
- சோமஜ் ஓ சாஹிட்டோ

## மற்ற புத்தகங்கள்

- மீர் போரிபார் (கதை), 1918
- நோடிபோக்ஷே (நாவல்), தேதி தெரியவில்லை
- ராபிந்த்ரோ கபோ பத்தோ (விமர்சனம்), பெங்காலி 1334 கி.பி
- டொருன் (கதை மற்றும் சிறு நாடகங்களின் தொகுப்பு) கொல்கத்தா, பெங்காலி 1355 கி.பி
- பொத் அல்லது பைபோத்(நாடகம்) பெங்காலி 1346
- நஸ்ருல் புரோதிவா (விமர்சனம்), 1949
- ஆசாத்(நாவல்), 1948
- கிரியேட்டிவ் பெங்கால் (பெங்காலி கட்டுரைகளின் மொழிபெயர்ப்பு), 1950
- போபிட்ரோ குரானர் புரோதோம் பகுதி (டார்ஜோமா) பெங்காலி 1337 அட்

## விருதுகள்
1970 - "சிசிர் குமார் விருது"  

## மேற்கோள்
"எனக்கு மனிதனுக்கு வறுமை வேண்டாம், பெரிய செழிப்பு வேண்டும்." -வதூத்
# சஜனிகாந்த தாசு

**சஜனிகாந்த தாசு** (*Sajanikanta Das*)(25 ஆகத்து 1900 - 11 பிப்ரவரி 1962) என்பவர் வங்க மொழிக் கவிஞர், இலக்கிய விமர்சகர் மற்றும் *ஷானிபரர் சித்தியின்* ஆசிரியர் ஆவார்.  

## இளமை
சஜனிகாந்தா பர்தமான் மாவட்டத்தில் உள்ள பெடல்பன் கிராமத்தில் பிறந்தார். தினாஜ்பூரின் தினாஜ்பூர் ஜிலா பள்ளியில் நுழைவுத் தேர்வில் தேர்ச்சி பெற்று 1918-ல் கொல்கத்தா மாநிலக் கல்லூரியில் சேர்ந்தார். அரசியல் காரணங்களால் தாசு இங்குத் தனது படிப்பை முடிக்காமல், பாங்குரா வெசுலியன் சேவைக் கல்லூரியில் சேர்ந்தார். இதன்பிறகு ஸ்காட்டிஷ் தேவாலயக் கல்லூரியில் இளமறிவியலில் தேர்ச்சி பெற்றார்.  

## இலக்கிய வாழ்க்கை
தாசு முது அறிவியல் படிக்கும் போது மதிப்பிற்குரிய பெங்காலி இதழான *ஷானிபரர் சித்தியில்* சேர்ந்து *பாப்குமார் பிரதான்* என்ற புனைபெயரில் எழுதினார். இதன் 11வது இதழிலிருந்து பத்திரிகையின் தலைமை ஆசிரியரானார். இவர், நையாண்டி அடிப்படையிலான விமர்சனங்களுக்காகப் பிரபலமானார். இவரது உரைநடை, நையாண்டி தாக்குதல் வங்காளத்தின் பிரபலங்களைப் பாதித்தது. இவர் *பிரபாசி*, *டைனிக் பாசுமதி* மற்றும் *பங்கஸ்ரீ* இதழ்களிலும் இணைந்து பணியாற்றினார். தாசு பண்டைய பெங்காலி இலக்கியம், வங்காளத்தின் சமூக-அரசியல் பிரச்சினைகள் குறித்து ஆய்வு செய்து கட்டுரைகளை வெளியிட்டார். இவர் ஒரு ஆக்கப்பூர்வமான விமர்சகர், பாடலாசிரியர், திரைக்கதை எழுத்தாளர் மற்றும் நாடக எழுத்தாளர் என அவரது காலத்தில் நன்கு அறியப்பட்ட அறிவுஜீவியாக இருந்தார். தாசு தொடர்ந்து பத்து ஆண்டுகள் பாங்கிய சாகித்ய பரிசத்தின் தலைவராக இருந்தார். கொல்கத்தாவில் ஷானிரஞ்சன் அச்சகம் மற்றும் ரஞ்சன் வெளியீட்டு இல்லம் ஆகியவற்றை நிறுவினார்.  

## வெளியீடுகள்
சஜனிகாந்த தாசு வெளியிட்டப் புத்தகங்கள்:  

- *மோனோதர்பன்*
- *பாதை சால்டே காசர் ஃபுல்*
- *அஜாய்*
- *பாப் ஓ சந்தோ*
- *பங்களா சாஹித்யர் இதிஹாஸ்*
- *பாங்கோ ரங்கபூம்*
- *பாஞ்சிஸ் பைஷாக்*
- *மது ஓ ஃபுல்*
- *அங்குஷ்தோ*
- *வில்லியம் கேரி*
- *ரவீந்திரநாத் : ஜிபோன் ஓ சாஹித்யா*
# தந்த மூக்கு மரங்கொத்தி


**தந்த மூக்கு மரங்கொத்தி** ( *Ivory-billed woodpecker* ) என்பது உலகிலிருந்து அற்றுவிட்ட மரங்கொத்தி ஆகும். இது தெற்கத்திய ஐக்கிய அமெரிக்கா மற்றும் கியூபாவின் நீர்நிலை படிவுநில கடின மரக் காடுகள் மற்றும் மிதவெப்ப ஊசியிலையுள்ள காடுகளைச் சேர்ந்தது. வாழ்விட அழிவு, வேட்டையாடுதலால் இவற்றின் எண்ணிக்க மிகமிகக் குறைத்துவிட்டதால் பன்னாட்டு இயற்கைப் பாதுகாப்புச் சங்கம் இதை மிக அருகிய இனம் என வகைப்படுத்தும் செம்பட்டியலில் சேர்த்துள்ளது. மேலும் அமெரிக்க பறவைகள் சங்கத்தால் "நிச்சயமாக அல்லது அநேகமாக அழிந்துவிட்டன" என்று வரையறைக்கபட்டுள்ளது. 1944 ஆம் ஆண்டு லூசியானாவில் ஒரு அமெரிக்க தந்த மூக்கு மரங்கொத்தி பார்வையில் பட்டது. மேலும் 1987 ஆம் ஆண்டில் கியூபாவின் தந்தத்த மூக்கு மரங்கொத்தி கடைசியாக பார்வையில் சிக்கியது. அதற்கு முந்தைய ஆண்டும் பறவை தென்பட்டது என்பது குறிப்பிடத்தக்கது.  

இந்தப் பறவையின் விருப்பமான உணவில் பெரிய வண்டு குடம்பிகள் (லார்வா) உள்ளன. குறிப்பாக மரத்தில் துளையிடும் செராம்பிசிடே வண்டுகள், தென் மாக்னோலியா, பேக்கான்கள், ஏகோர்ன்கள், இக்கரி கொட்டைகள், காட்டு திராட்சைகள் மற்றும் பேரிச்சம்பழங்கள் போன்ற பல்வேறு பழங்கள் உட்பட உணவுப் பொருட்களை உண்கிறது. மரத்தை துளையிடும் வண்டுகளின் குடம்பிகளை உணவாக கொள்ள, இப்பறவை அதன் பெரிய அலகைப் பயன்படுத்தி, மரங்களின் பட்டைகளை கொத்தி அகற்றும். இது வாழும் பகுதியில் வேறு எந்த உயிரினங்களாலும் இந்த கடினமான மரப்பட்டைகளை அகற்ற முடியாது, மேலும் இந்த குடம்பிகளை வேட்டையாடுவதில் ஐவரி அலகு மரங்கொத்திக்கு உண்மையான போட்டியாளர்கள் யாருமில்லை.  

இது அமெரிக்காவின் மிகப்பெரிய மரங்கொத்தி மற்றும் உலகின் மிகப்பெரிய மரங்கொத்திகளில் ஒன்றாகும். இதன் மொத்த நீளம் 48 முதல் 53 செமீ (19 முதல் 21 அங்குலம்) மற்றும் சராசரியாக அறக்கைகளின் அகலம் 76 செமீ (30 அங்குலம்) இருக்கும். வளர்ந்த பறவையின் அலகு தந்த நிறத்தில் இருக்கும். எனவே இதுவே பறவையின் பொதுவான பெயராக ஆனது. இளம் பறவைகளுக்கு இது சுண்ணாம்பு வெள்ளை நிறத்தில் இருக்கும். இப்பறவைகள் மரங்களடர்ந்த சதுப்பு நிலம், ஒப்பீட்டளவில் திறந்த பழைய-வளர்ந்த காடுகள், கியூபாவில், மலையக பைன் காடுகள் உள்ளிட்ட வாழ்விடங்களில் காணப்பட்டது. ஆண், பெண் பறவைகள் சேர்ந்து ஒரு மரத்தில் தரையில் இருந்து தோராயமாக 15-70 அடி (4.6-21.3 மீ) உயரத்தில் ஒரு பொந்தை கொத்தி உருவாக்குகின்றன. கூடு உருவாக்க பயன்படுத்தபடும் அந்த பொந்தின் ஆழம் தோராயமாக 50 செ.மீ (20அங்) இருக்கும்.
# நடால்யா வாசுகோ



**நடால்யா லுபோமிரிவ்னா வாசுகோ** (*Natalya Vasko*) உக்ரைனிய நாட்டைச் சேர்ந்த ஒரு நடிகையாவார். ஒரு தொலைக்காட்சித் தொகுப்பாளராகவும் இவர் பணிபுரிந்தார். 1972 ஆம் ஆண்டு அக்டோபர் மாதம் 19 ஆம் தேதியன்று எல்விவ் மாகாணத்தில் உள்ள செர்வோனோக்ராத்து நகரத்தில் இவர் பிறந்தார். உக்ரைன் நாட்டின் கீவ் நகரில் உள்ள தேசிய கல்வியியல் இளையோர் நாடகக் குழுவில் முன்னணி நடிகையாக இருந்தார். தி நெசுட்டு ஆஃப் தி டர்டில்டோவ் (2017) என்ற திரைப்படத்தில் நடித்ததற்காக "சிறந்த துணை நடிகை" பிரிவில் கோல்டன் டிசிக்கா விருதை வென்றார். நடால்யா லுபோமிரிவ்னா வாசுகோ உக்ரைனிய திரைப்பட அகாடமியின் உறுப்பினராகவும் உள்ளார்.
# குருசாமி சந்திரன்


**குருசாமி சந்திரன்** (*Gurusamy Chandran*) (பிறப்பு ஏப்ரல் 08, 1970) என்பவர் இந்தியாவின் தமிழ்நாட்டினைச் சேர்ந்த நாட்டுப்புற ஆய்வாளர், தமிழ்ப் பேராசிரியர் மற்றும் நாட்டுப்புறக் கலைஞர் ஆவார். இவர் **மதுரை சந்திரன்** என நன்கு அறியப்படும் கிராமிய இசைப் பாடகர் ஆவார்.  

## இளமையும் கல்வியும்
மதுரை மாவட்டம் அவனியாபுரத்தில் குருசாமி பாண்டியம்மாள் இணையரின் ஐந்தாவது மகனாகச் சந்திரன் 1970ஆம் ஆண்டு ஏப்ரல் மாதம் 08ஆம் நாளன்று பிறந்தார். பள்ளிக் கல்வியினை மதுரையில் முடித்த சந்திரன், கல்லூரிக் கல்வியில் இளநிலை தமிழ் இலக்கியப் படிப்பினை காரைக்குடி அழகப்பா பல்கலைக்கழகத்திலும், இளங்கலை கிராமப்புற தொழில் மேலாண்மை படிப்பினையும் முதுகலை தமிழ் மற்றும் இந்திய இலக்கியம் குறித்த பாடத்தினையும் திண்டுக்கல் காந்தி கிராமம் கிராமியப் பல்கலைக்கழகத்திலும் முடித்துள்ளார். ஆய்வியல் நிறைஞர் மற்றும் முனைவர் பட்ட ஆய்வினை தஞ்சாவூர் தமிழ்ப் பல்கலைக்கழகத்தில் முடித்துள்ளார்.  

## நாட்டுப்புற பாடகராக
சந்திரனின் தந்தையாரும் நாட்டுப்புற பாடகர் ஆவார். இவர் இளமையிலே பள்ளிப் பருவத்தில் பாடல்களைப் பாடி பரிசுகள் பல பெற்றுள்ளார். கல்லூரிக் காலங்களில் தமிழ்நாடு முற்போக்கு எழுத்தாளர்கள் கலைஞர்கள் சங்க மாநாட்டு மேடைகளில் பாடல்கள் பாடியதன் மூலம் பரவலாக அறியப்பட்டார். பின்னர் 20க்கும் மேற்பட்ட இசைத் தொகுப்புகளை வெளியிட்டு உள்ளார்.  

## விருதுகள்
- கலை வளர் மணி. 2007. தமிழ்நாடு அரசு
- மக்கள் பாடகன். 2013. தமிழ்நாடு முற்போக்கு எழுத்தாளர் சங்கம்
- இன்னிசை செம்மல். 2019 மனித நேயப் பேரவை, திருவாரூர்
- நா. வானமாமலையார் விருது. 2021. தமிழய்யா கழகம், மதுரை

### இசைத் தொகுப்பு
- ஓம் அங்காளி
# கவிதா சீனிவாசன்

**கவிதா சீனிவாசன்** நேபாளத்தைச் சேர்ந்த ஓர் இந்திய நடிகை, தயாரிப்பாளர், இயக்குநர் மற்றும் திரைக்கதை எழுத்தாளர் ஆவார். அவர் நேபாளி வலத்திரை கேளிக்கை நாடகமான பிஎஸ் ஜிந்தகி (2016) க்காக அறியப்படுகிறார்.  

## தனிப்பட்ட வாழ்க்கை
கவிதா, பப்புவா நியூ கினியா, ஜாம்பியா, இந்தியா மற்றும் அமெரிக்கா ஆகிய நாடுகளில் வளர்ந்தார். அவர் பிராண்டீஸ் பல்கலைக்கழகத்தில் உயிர்வேதியியல் படித்தார். மாசசூசெட்ஸ் தொழிநுட்ப நிறுவனத்தில் (எம்ஐடி) கட்டிடக்கலை மற்றும் நகரத் திட்டமிடலில் இளங்கலைப் பட்டத்தை முடித்தார். அவர் நாடகம் மற்றும் தயாரிப்புகளிலும் பங்கேற்கிறார்.  

## தொழில்
சீனிவாசன் 2009 இல் குர்பான் என்னும் திரைப்படம் மூலம் இந்தியில் அறிமுகமானார். மேலும் தென்னிந்திய திரைப்படங்களிலும் நடித்துள்ளார். அவர் 2013 இல் காளிசரண் திரைப்படத்தில் தெலுங்கில் அறிமுகமானார். 2014 இல் ஆதியும் அந்தமும் என்ற தமிழ் திரைப்படத்தின் மூலம் தமிழில் அறிமுகமானார்.  

கவிதா, 2011 இன் *சர்ச் ஆஃப் காட்* என்ற ஆவணப்படத்திலும் தோன்றினார். இது இந்தியாவில் உள்ள ஒரு மாய தீவுக்குச் சென்று தனது வாழ்க்கையில் ஆழமான அர்த்தத்தைக் கண்ட ஒரு அமெரிக்கப் பெண்மணியின் உருமாற்றப் பயணத்தை சித்தரிக்கிறது.  

கவிதா தனது நேபாள இணய கேளிக்க நாடகமான பிஎஸ் ஜிந்தகியில் அவர் தயாரிப்பாளராகவும், எழுத்தாளராகவும் மற்றும் படைப்பாளராகவும் உள்ளார். அவர் ஜூனா அக்தர் வேடத்தில் இந்நாடகத்தில் நடிக்கிறார். அவரது அக்கா கதாபாத்திரமான கோகாப் அக்தரின் வேடத்தில் சுஜாதா கொய்ராலா நடிக்கிறார்.  

## திரைப்படவியல்

### திரைப்படங்கள்
| 2009 | *குர்பான்* | சையதா | ஹிந்தி |  |  |
| --- | --- | --- | --- | --- | --- |
| 2011 | *கடவுளைத் தேடி* | கவிதா | ஆங்கிலம் | ஆவணப்படம் |  |
| 2013 | *காளிசரண்* | கலாவதி | தெலுங்கு |  |  |
| 2014 | *ஆதியும் அந்தமும்* | ஷாலினி | தமிழ் |  |  |
| 2016 | *பிஎஸ் ஜிந்தகி* | ஜூனா அக்தர் | நேபாளி | இணையத் தொடர் | } |

### நாடகங்கள்
| 2018 | *குமாரி மற்றும் மிருகம்* | சுசீலா கலைக்கூடம் |  |
| --- | --- | --- | --- |
| 2022 | *என் பெயர் தமிழ்* | ஒன் வோர்ல்ட் அரங்கு | } |
# சத்தியேந்திர குமார் ஜெயின்



**சத்தியேந்திர குமார் ஜெயின்** (**Satyendar Kumar Jain**) ஆம் ஆத்மி கட்சியின் அரசியல்வாதி ஆவார். இவர் அரவிந்த் கெஜ்ரிவால் தலைமையிலான தில்லி அரசின் அமச்சரவையில் 28 டிசம்பர் 2013 முதல் 28 பிப்ரவரி 2023 முடிய பதவி வகித்தவர். இவர் தில்லி அரசின் சுகாதாரம் & குடும்ப நலம், தொழில்கள், உள்துறை, மின்சாரம், குடிநீர், நகர்புற வளர்ச்சித் துறை அமைச்சராக செயல்பட்டவர்.  

இவர் பணமோசடி குற்றச்சாட்டில் அமலாக்க இயக்குனரகத்தால் 31 மே 2022 அன்று கைது செய்யப்பட்டு திகார் சிறையில் அடைக்கப்பட்டார். 28 பிப்ரவரி 2023 அன்று இவர் தனது அமைச்சர் பதவியிலிருந்து விலகினார். மே 2023ல் சத்தியேந்திர குமார் ஜெயின் மீது நடுவண் புலனாய்வுச் செயலகம் சொத்துக் குவிப்பு வழக்கு பதிவு செய்தது.  
## இடைக்கால ஜாமீன்
26 மே 2023 அன்று இந்திய உச்ச நீதிமன்றம் பண மோசடி வழக்கில் சிறை சென்ற சத்தியேந்திர குமார் ஜெயினுக்கு மருத்துவக் காரணங்களுக்காக இடைக்கால ஜாமீன் வழங்கியது. பிறகு அவர் நிரந்தர ஜாமின் கேட்டு அவர் மனு தாக்கல் செய்தார். இதனை இந்திய உச்ச நீதிமன்றம் தள்ளுபடி செய்தது. இதனையடுத்து அவர் திகார் சிறைக்கு திரும்பினார்.  
## ஜாமீன்
பணமோசடி வழக்கில் இரண்டு ஆண்டுகளுக்கு பிறகு சத்யேந்தர் ஜெயினுக்கு தில்லி சிறப்பு நீதிமன்றம் ஜாமின் வழங்கியதால், திகார் சிறையிலிருந்து வீட்டிற்கு திரும்பினார்.  
## இதனையும் காண்க
- மணீஷ் சிசோடியா
- மக்கள் பிரதிநிதிகளுக்கான சிறப்பு நீதிமன்றங்கள்
# பதூம்



**பதூம் அல்லது பதம்** (**Padum** Or **Padam**) இந்தியாவின் வடக்கில் உள்ள லடாக் ஒன்றிய பகுதியின் கார்கில் மாவட்டத்தின் சன்ஸ்கார் வருவாய் வட்டத்தில் அமைந்த பேரூராட்சி ஆகும். இவ்வூர் சன்ஸ்கார் மலைத்தொடரில் 3669 மீட்டர் உயரத்தில் உள்ளது. திபெத்திய பௌத்த மதகுருவான பத்மசாம்பவர் பெயரில் இந்த ஊருக்கு பதூம் அல்லது பதம் எனப்பெயரிட்டனர். இது கார்கில் நகரத்திற்கு தென்கிழக்கே 230.7 கிலோ மீட்டர் தொலைவிலு; லே நகரத்திற்கு தென்மேற்கே 445.6 கிலோ மீட்டர் தொலைவிலும் உள்ளது. பதூம் நகரத்திலிருந்து லே செல்ல கார்கில் வழியாகச் சுற்றிச் செல்ல வேண்டும். தற்போது இமாச்சலப் பிரதேசத்தின் தார்ச்சாவிலிருந்து நேரடியாக லே நகரத்திற்கு செல்ல சாலை நிறுவப்பட்டு வருகிறது.  

## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி 261 குடும்பங்கள் கொண்ட பதூம் ஊரின் மக்கள் தொகை 1,538 ஆகும். அதில் ஆண்கள் 808 மற்றும் பெண்கள் 730 ஆக உள்ளனர். பாலின விகிதம் 1000 ஆண்களுக்கு 903 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 13.72% ஆகவுள்ளனர்.  

## போக்குவரத்து
இமாச்சலப் பிரதேசத்திலிருந்து லே நகரம் செல்ல கார்கில் வழியாகச் சுற்றிச் செல்ல வேண்டியுள்ளது. இதனால் பயண நேரத்தைக் குறைக்க புதிதாக லே மாவட்டததின் நிம்குவிலிருந்து, இமாச்சலப் பிரதேசத்தின் லாகௌள்-ஸ்பீதி மாவட்டத்தின் தார்ச்சா வரை புதிய சாலை நிறுவப்படுகிறது.இச்சாலைப் பணி 2023ம் ஆண்டிற்குள் முடிக்க திட்டமிடப்பட்டுள்ளது.
# ஓகே பூமர்

" **ஓகே பூமர்** " (இந்தியாவில் **பூமர் அங்கிள்**) என்பது ஒரு பிடி வரி மற்றும் இணைய பகடிச் சொல் ஆகும். இது புத்தாயிரத்துக்கு முன் பிறந்தவர்களாலும் தலைமுறை ஒய் (புத்தாயிரவர்) பொதுவாக பயன்படுத்தபடுகிறது. இரண்டாம் உலகப் போரைத் தொடர்ந்து இரண்டு தசாப்தங்களில், குறிப்பாக 1946ஆம் ஆண்டிற்கும், 1963ஆம் ஆண்டிற்கு இடையில் பிறந்தவர்கள். இளம் தலைமுறையினர் ஓகே பூமர்களை கேலி செய்ய இச்சொல் பயன்படுத்தப்பட்டது.  

பல தசாப்தங்களுக்கு முன்பு தோன்றி என்றோ வழக்கொழிந்து போன இந்த சொற்றொடர் 2019 நவம்பரில் வெளியான டிக்டாக் காணொளி வழியாக மீண்டும் பரவலான கவனத்தை ஈர்த்தது. அதில் ஒரு வயதானவருக்கு பதிலளிக்கும் விதமாக பயன்படுத்தபட்டிருந்தது. வழக்கொழிந்து போனதாக கருதப்பட்ட இந்த சொற்றொடர் தொழில்நுட்ப மாற்றத்திற்கு எதிர்ப்பு, காலநிலை மாற்ற மறுப்பு, சிறுபான்மை உறுப்பினர்களை ஓரங்கட்டுதல், இளைய தலைமுறையினரின் விழுமியங்களுக்கு எதிரான பேச்சுக்கு போன்றவற்றிகு பதிலடியாக வளர்ந்துள்ளது.  

இந்த சொற்றொடர் வணிகரீதியாக வணிகப் பொருட்களை விற்கவும் பயன்படுத்தப்பட்டது. மேலும் இது பல வர்த்தக முத்திரைகளாகவும் பயன்படுத்தபட்டது.  

## தோற்றம்
"ஓகே பூமர்" இன் முதல் பதிவு 2009 செப்டம்பர் 29 அன்று ரெடிட் கருத்துரையில் உள்ளது, இது 2015 இல் 4சான் இணையதளத்தில் தோன்றியது. 2019 ஆம் ஆண்டின் பிற்பகுதியில் சமூக ஊடகங்கள் போன்றவற்றில் கவனம் செலுத்ததுல் போன்ற நடவடிக்கைகளில் ஈடுபடும் இளைய தலைமுறையினரைக் கண்டித்து அடையாளம் தெரியாத முதியவர் ஒருவர் டிக்டாக்கில் பேசியதற்கு எதிர்வினையாக "ஓகே பூமர்" என்ற சொல் வெகுஜனப் பிரபலமடைந்தது. அந்த முதியவர், "புத்தாயிரவர் மற்றும் இசட் தலைமுறையில் பிறந்தவர்களுக்கு பீட்டர் பான் நோய்க்குறி (சமூக ரீதியாக முதிர்ச்சியடையாத தன்மை) உள்ளது [...] அவர்கள் எப்போதும் வளர விரும்புவதில்லை" என்று கூறினார். இந்த முந்தைய தலைமுறையினரின் தாக்குதலுக்கு எதிராக ஆயிரக்கணக்கான பார்வையாளர்கள் "சரி பூமர்" என்று பதிலளித்தனர்.  

## பூமர் அங்கிள்
இது இந்தியாவில் இந்தப் பகடி சொல் *பூமர் அங்கிள்* என்று பயன்படுத்தப்படுகிறது. உலகமயமாக்களுக்கு முந்தைய தலைமுறையில் உறவு முறையில் உள்ளவரையும், தெரிந்தவர்களையும் அழைக்கப் பயன்படுதப்பட்ட *மாமா* என்ற சொல் ஆங்கில வழிக் கல்விமுறையால் முன்பின் தெரியாதவர்கள், உறவினர்கள் என அனைவரையும் *அங்கிள்* என்று அழைக்கும் வழக்கம் உருவானது. *அந்தக் காலத்தில், கலிகாலமாய் போனது, அந்தக் காலம் போல வராது* போன்ற சொற்களை பயன்படுத்தி பழைய பல்லவியைப் பாடி அறிவுரை சொல்பவர்கள், சொல்லவரும் செய்தியை சவ்வுபோல இழுத்து பேசுபவர்கள், போன்றோரின் வாயை அடைக்கவும், பரிகாசம் செய்யவும் *பூமர் அங்கிள்* என்ற சொல் புத்தாயிரவரால் பயன்படுத்தபடுகிறது. இது சிலசமயங்களில் சாதிப்பெருமை, இனப்பெருமை பேசும் பிற்போக்குவாதிகளாக உள்ள இளைஞர்களை அழைக்கவும் பயன்படுத்தபடுகிறது.  
## இதனையும் காண்க
- தலைமுறை
- பேபி பூமர்கள் - (1946-1964)
- எக்ஸ் தலைமுறை - (பிறப்பு 1965- 1979)
- தலைமுறை ஒய் -(1980-1994)
- இசட் தலைமுறை - (1995-2009)
- ஆல்பா தலைமுறை - (2010-2024)
- பீட்டா தலைமுறை - (2025-2039)
# ஜெயா மேத்தா


**ஜெய மேத்தா** (*Jaya Mehta*) என்பவர் **ஜெய வல்லபதாசு மேத்தா** என்றும் அறியப்படுபவர் இந்தியாவின் குசராத்து மாநிலத்தினைச் சேர்ந்த குசராத்தி மொழிக் கவிஞர், விமர்சகர் மற்றும் மொழிபெயர்ப்பாளர் ஆவார். இவர் தான் படித்த தி. ந. தா. தா. மகளிர் பல்கலைக்கழகத்தில் பணிபுரிந்தார்.  

## வாழ்க்கை
ஜெய மேத்தா ஆகத்து 16, 1932 அன்று பாவ்நகருக்கு அருகிலுள்ள கோலியாக் கிராமத்தில் (தற்போது குசராத்தில் உள்ள பவநகர் மாவட்டம்) இலலிதாபென் மற்றும் வல்லபதாசு ஆகியோருக்கு மகளாகப் பிறந்தார். பி. டி. சி. முடித்து பள்ளி ஆசிரியையாகப் பணியாற்றத் தொடங்கினார். இவர் தனது படிப்பை பின்னர் தொடர்ந்து 1954-ல் இளங்கலை மற்றும் 1963-ல் முதுகலை படிப்புகளை மும்பை திருமதி நதிபாய் தாமோதர் தாக்கர்சே மகளிர் பல்கலைக்கழகத்தில் முடித்தார். இதன் பின்னர் இவர் முனைவர் பட்ட ஆராய்ச்சியினை இதே பல்கலைக்கழகத்தில் முடித்தார். குசராத்தி மொழிப் பேராசிரியராகப் பணியாற்றி ஓய்வு பெற்றார். இவர் *சுதா* (சௌராஷ்டிரா அறக்கட்டளையின் வார இதழ்) மற்றும் *விவேகன்* (குசராத்தி துறையின் மூன்று மாத இதழ், சி. ந. தா. தா. மகளிர் பல்கலைக்கழகம்) ஆகியவற்றின் இணை ஆசிரியராக இருந்தார். இவர் *பிரவாசி*, *பம்பாய் சமாச்சார்* மற்றும் *சம்கலின்* நாளிதழ்களில் கட்டுரைகள் எழுதியுள்ளார். *வெனிஸ் பிளைண்ட்* (1978), *ஏக் திவாஸ்* (1982), *ஆகாஷ்மா தாராவ் சூப் சே* (1985), *ஹாஸ்பிடல் பீம்ஸ்* (1987) ஆகியவை இவரது கவிதைத் தொகுப்புகள் ஆகும். *ரேணு* மற்றும் *ஏக் ஆ கரே பண்டாடு* (1989) ஆகியவை இவரது நாவல்கள் ஆகும்.  

## விருதுகள்
ஜெயா மேத்தா தனது மொழிபெயர்ப்புகளுக்காக சாகித்திய அகாதமி மொழிபெயர்ப்பு பரிசினைப் பெற்றார்.  

## மேலும் பார்க்கவும்

- குஜராத்தி மொழி எழுத்தாளர்களின் பட்டியல்
# திருமதி நதிபாய் தாமோதர் தாக்கர்சே மகளிர் பல்கலைக்கழகம்

**id="5" |திருமதி நதிபாய் தாமோதர் தாக்கர்சி மகளிர் பல்கலைக்கழகம்**

| பொதுப் பல்கலைக்கழகம் |
| --- |
| } |
திருமதி நதியாய் தாமோதர் தாக்கர்சி மகளிர் பல்கலைக்கழகத்தின் நூற்றாண்டு நினைவாக வெளியிடப்பட்ட தபால்தலை.]]  
**திருமதி நதிபாய் தாமோதர் தாக்கர்சே மகளிர் பல்கலைக்கழகம்** (*Shreemati Nathibai Damodar Thackersey Women's University*) என்பது **தி. ந. தா. தா.** **மகளிர் பல்கலைக்கழகம்** (*SNDT Women's University*) எனச் சுருக்கமாக அழைக்கப்படுகிறது. இது இந்தியாவின் மும்பை நகரத்தில் உள்ள ஒரு பெண்கள் பல்கலைக்கழகமாகும். இந்தப் பல்கலைக்கழக தலைமையகம் தெற்கு மும்பையில் உள்ள சர்ச் கேட்டில் உள்ளது. இதன் முதன்மை வளாகம் சர்ச்கேட்டில் உள்ளது. இங்கு இரண்டு வளாகங்கள், மும்பையின் சாந்தகுரூஸ் - ஜூகூ பகுதியிலும் மற்றொன்று புனேவிலும் உள்ளது. இந்த பல்கலைக்கழகம் மகாராட்டிரம், அசாம், உத்தரப்பிரதேசம், பீகார், மத்திய பிரதேசம், சூரத்து மற்றும் கோவா ஆகிய மாநிலங்களில் இணைவுப் பெற்ற கல்லூரிகளைக் கொண்டுள்ளது. இதனை நிறுவியதில் தோண்டோ கேசவ் கார்வே முக்கியப் பங்கு வகித்தார். கார்வே 1915-ல் ஜப்பான் பெண்கள் பல்கலைக்கழகத்தின் ஈர்க்கப்பட்டார்.  

## வரலாறு
1920-ல் இந்தப் பல்கலைக்கழகம் திருமதி நதிபாய் தாமோதர் தாக்கர்சே மகளிர் பல்கலைக்கழகம் என்று பெயரிடப்பட்டது. விட்டல்தாசு தக்கர்சி இந்நேரத்தில் ₹1500000 தனது தாயார் திருமதி நதிபாய் தாமோதர் தக்கர்சேயின் நினைவாக வழங்கியதால், இப்பல்கலைக்கழகத்திற்கு தக்கர்சேயின் பெயர் இடப்பட்டது. ஆனால் பணம் முழுமையாகச் செலுத்தப்படவில்லை. இப்பல்கலைக்கழகத்தில் தற்பொழுது 70,000க்கும் மேற்பட்ட மாணவிகள் பயின்று வருகின்றனர். இது சர்ச் கேட், சாந்தகுரூஸ் - ஜூகூ, புனே என மூன்று வளாகங்களைக் கொண்டுள்ளது.  

## குறிப்பிடத்தக்க முன்னாள் மாணவர்கள்
- அனிதா தோங்ரே, வடிவமைப்பாளர்
- மசாபா குப்தா, வடிவமைப்பாளர்
- நீதா லுல்லா, வடிவமைப்பாளர்
- ஜெய மேத்தா, குசராத்தி கவிஞர் மற்றும் விமர்சகர்
- சித்ரா முட்கல், பிரபல இந்தி எழுத்தாளர்
- ராணி முகர்ஜி, இந்திய நடிகை
- ஹீரா பதக், குசராத்தி கவிஞர் மற்றும் விமர்சகர்
- சுருதி சடோலிகர், இந்தியப் பாரம்பரிய இசைப் பாடகி
- சோனாக்சி சின்கா, இந்திய நடிகை
- பாரதி வைசம்பாயன், இந்தியப் பாரம்பரிய இசைப் பாடகர்
- வாசுபகேன், குசராத்தி எழுத்தாளர்
# அக்லிஸ்

**அக்லிஸ்** / ˈæklɪs / ( பண்டைய கிரேக்கம் "மூடுபனி"), *ஹெராக்கிளிஸின்* ஹெஸியோடிக் கவசத்தில், ஹெராக்கிள்ஸின் கேடயத்தில் சித்தரிக்கப்பட்டுள்ள உருவங்களில் ஒன்றாகும், ஒருவேளை இது துக்கத்தின் உருவகமாக இருக்கலாம். ஹோமரில், *அக்லிஸ்* என்பது மூடுபனி அல்லது மனித கண்களை குருடாக்கும் (பெரும்பாலும் மரணத்தில்) மூடுபனி ஆகும். அவரது ரோமானிய இணையான கலிகோ கேயாஸின் தாய் என்று கூறப்படுகிறது. நோனஸின் டியோனிசியாகாவில், அவர் ஒரு சூனியக்காரி போல் தெரிகிறது.  

## ஆதாரங்கள்
ஹோமரில், ஆக்லிஸ் (ἀχλύς, 'மூடுபனி') என்ற வார்த்தை, ஒரு மூடுபனியை விவரிக்க அடிக்கடி பயன்படுத்தப்படுகிறது, இது ஒரு மனிதனின் பெரும்பாலும் இறக்கும் போது அவன் கண்களை "மறைக்கப்படும்",ஒரு பொருளாகும்,   எடுத்துக்காட்டாக, *இலியாடில்*, மாவீரன் சர்பெடான் படுகாயமடைந்த போது:  

: அவனுடைய ஆவி அவனை இழந்தது, அவன் கண்களுக்கு மேல் ஒரு மூடுபனி [ἀχλύς] சிந்தியது. எப்படியிருந்தாலும், அவர் புத்துயிர் பெற்றார், மேலும் அவர் மீது வீசிய வடக்குக் காற்றின் சுவாசம், அவர் தனது ஆவியை சுவாசித்த பிறகு, அவரை மீண்டும் வாழச் செய்தது.  

*ஒடிஸியில்*, பெனிலோப்பின் வழக்குரைஞர்களில் ஒருவரான யூரிமாச்சஸ், ஒடிஸியஸின் அம்புக்குறியால் மார்பில் தாக்கப்பட்டார்: என்று கூறப்பட்டுள்ளது  

: வாள் அவன் கையிலிருந்து தரையில் விழட்டும், மேசையின் மேல் சுழன்று அவன் குனிந்து விழுந்து, உணவையும் இரண்டு கைக் கோப்பையையும் தரையில் கொட்டினான். அவன் புருவத்தால் ஆன்மாவின் வேதனையில் பூமியை அடித்தான், தன் இரு கால்களாலும் அவன் வெறுத்து நாற்காலியை அசைத்தான், அவன் கண்களில் ஒரு மூடுபனி [ἀχλύς] கொட்டியது.  

### *ஹெர்குலஸின் கவசம்*
*ஹெராக்கிள்ஸின் ஷீல்ட் ஆஃப் ஹெராக்கிள்ஸ்*, ஒரு தொன்மையான கிரேக்க காவியக் கவிதையில் (கி.மு. ஆறாம் நூற்றாண்டின் ஆரம்பம்?), இது ஹெஸியோடிற்குக் கூறப்பட்டது, ஹெராக்கிள்ஸின் கேடயத்தில் சித்தரிக்கப்பட்டதாக விவரிக்கப்பட்ட உருவங்களில் அக்லிஸ் ஒன்றாகும், அங்கு அவர் சோகத்தின் உருவகமாக விளங்குகிறார். அல்லது துக்கம்: என்பதாக கூறப்பட்டுள்ளது <blockquote>அவர்களுக்கு அருகில் [க்ளோத்தோ, லாசெசிஸ் மற்றும் அட்ரோபோஸ் ( மொய்ராய் ), மற்றும் கெரெஸ் ] மரண-மூடுபனி [Ἀχλὺς], இருண்ட மற்றும் பயம், வெளிர், வறண்டு, பசியால் கூச்சலிட்டு, தடித்த முழங்கால்கள்; அவள் கைகளின் கீழ் நீண்ட நகங்கள் இருந்தன. அவளது நாசியிலிருந்து சளி வழிந்தது, அவள் கன்னங்களில் இருந்து இரத்தம் தரையில் வடிந்தது. அவள் அங்கே நின்று, பயங்கரமாகச் சிரித்தாள், நிறைய தூசி, கண்ணீரால் நனைந்து, தோள்களில் கிடந்தாள். </blockquote>  

### *ஃபேபுலே*
அக்லிஸின் ரோமானிய இணை கலிகோ ('இருண்ட மூடுபனி') என்று கருதப்படுகிறது. கிமு முதல் நூற்றாண்டு ரோமானிய தொன்மவியலாளரான ஹைஜினஸ், அவரது *ஃபேபுலேவின்* முன்னுரையில், கலிகோ கேயாஸின் தாய் (ஹெசியோட் முதல் இருந்தவர்), மற்றும் கேயாஸுடன், இரவு ( *நாக்ஸ்* ), பகல் ( *இறக்கிறது* ) ), இருள் ( *Erebus* ) மற்றும் ஈதர் ( *ஈதர்* ), ஒருவேளை அறியப்படாத கிரேக்க அண்டவியல் தொன்மத்தை வரைந்திருக்கலாம்.  

### *டியோனிசியாக்கா*
நோனஸ், தனது *டியோனிசியாகாவில்* (கி.பி. 5 ஆம் நூற்றாண்டு), அக்லிஸை ஒரு வகையான சூனியக்காரியாகக் கருதுகிறார். நோனஸின் கூற்றுப்படி, ஹேரா &#x2014; குழந்தை டியோனிசஸின் பாதுகாவலர்களிடம் கோபமடைந்தார் ( டயோனிசஸின் நயாத் செவிலியர்களின் மகன்கள்) &#x2014; "தெசலியன் அக்லிஸிடமிருந்து [Ἀχλύος] வயல்வெளியின் துரோகப் பூக்களிடம் இருந்து வாங்கப்பட்டது", அவர் தூங்கும் அழகை அவர்கள் மீது தூவினார். தலைகள், பின்னர் "அவள் அவர்களின் தலைமுடியில் விஷம் கலந்த மருந்துகளை காய்ச்சி, முகத்தில் ஒரு மந்திர தைலத்தை பூசினாள்", அவர்களின் மனித வடிவத்தை கொம்புகள் கொண்ட சென்டார்ஸாக மாற்றினாள்.
# பிட்டைபீடியா



**பிட்டைபீடியா** ஷா ஜோ ரிசாலோ பற்றிய ஒரு திட்டமாகும், இதில் ஷா அப்துல் லத்தீஃப் பித்தாயின் படைப்புகள் பற்றிய அனைத்து கலைப்படைப்புகள், தொகுப்புகள், மொழிபெயர்ப்புகள், புத்தகங்கள், ஆய்வுக் கட்டுரைகள் வெளியிடப்படுகின்றன. இந்த திட்டத்தை அப்துல் மஜித் புர்கிரி இன்ஸ்டிடியூட் ஆப் லாங்குவேஜ் இன்ஜினியரிங், ஹைதராபாத், சிந்து பாகிஸ்தான் உருவாக்கியுள்ளது.  

## வளர்ச்சி
பிட்டைபீடியாவின் கருத்தை முன்வைத்த கணக்கீட்டு மொழியியலாளர் அமர் ஃபயாஸ் புரிரோவின் யோசனை மேம்பாடு ஆகும், அங்கு பல்வேறு எழுத்தாளர்களால் செய்யப்பட்ட ஷா ஜோ ரிசாலோவின் அனைத்து மொழிபெயர்ப்புகளும் புத்தகங்கள் உட்பட ஆய்வுக் கட்டுரைகளும் என்சைக்ளோபீடியா போன்ற ஒரு இணையதளத்தில் வெளியிடப்படலாம். ஷா அப்துல் லத்தீப் பித்தாய் தனது கவிதையில் பாடிய விலங்குகள், பறவைகள், இடங்கள் மற்றும் மனித கதாபாத்திரங்கள் பற்றிய அறிவியல் தரவுகள் ஆராய்ச்சி தளத்தில் வழங்கப்படும். பின்னர் அப்துல் மஜித் புர்கிரி இன்ஸ்டிடியூட் ஆஃப் லாங்குவேஜ் இன்ஜினியரிங் இந்த திட்டத்திற்கான பணிகளைத் தொடங்கியது.  

## மொழிகள்
சிந்தி என்பது பிட்டைபீடியாவின் முதன்மை மொழியாகும், அதே சமயம் ஆங்கிலம், அரபு, பாரசீகம், உருது மற்றும் பஞ்சாபி மொழிபெயர்ப்புகள் இணையப் பயன்பாட்டில் கிடைக்கின்றன. ஒவ்வொரு வசனத்திற்கும் தேவநாகரி மற்றும் லத்தீன் அச்சுக்கலையில் அவரது ஒலிபெயர்ப்பும் வெளியிடப்பட்டுள்ளது.  

## மேலும் பார்க்கவும்

- ஷா ஜோ ரிசாலோ
- ஷா அப்துல் லத்தீப் பிட்டாய்
- அப்துல் மஜித் புர்கிரி மொழி பொறியியல் நிறுவனம்
# இமாச்சலிய இசை


**இமாச்சலப் பிரதேசத்தின் இசையில்** அப்பகுதியில் இருந்து பல வகையான நாட்டுப்புறப் பாடல்கள் அடங்கியுள்ளன, அவற்றில் பல இசைக்கருவிகளின் துணையில்லாமல் பாடப்படுகின்றன.  

## பாணிகள்
**சோரி** என்பது திருமணத்திற்குப் புறம்பான காதலைக் கொண்டாடும் ஒரு வகை பாடல். இந்த வார்த்தையின் அர்த்தம் காதலன் என்பதாகும். இது இமாச்சல பிரதேசத்தின் மகாசு மற்றும் சிர்மௌர் போன்ற பகுதிகளில்பிரபலமானது, மேலும் ஜூமர் என்ற பெண் நடனத்துடன் இது பாடப்படும்.  

குலு பள்ளத்தாக்கின் லமன் பாடல்கள் மற்றொரு வகை காதல் பாடல்.  

ஹிமாச்சல பிரதேச பெண்களால் திருவிழாக்கள் மற்றும் கொண்டாட்டங்களில் சம்ஸ்கார பாடல்கள் பாடப்படுகின்றன. இந்த பாடல்கள் ராகங்களை அடிப்படையாகக் கொண்டவை, அவை இந்திய பாரம்பரிய இசையின் தொகுப்புகள், தற்காப்பு ஜான்ஜோதிகள் போன்றவை.  

அங்சலியன் என்பது திருமணத்திற்குப் பிறகு மணமகள் வீட்டிலும், திருமணமாகாத பெண்ணின் வீட்டிலும் பெண்களாலும் பாடப்படும் ஆன்மிகப் பாடல்கள்.  

சம்பா - பாங்கியில், தெருக்கூத்து இசைக்கலைஞர்கள் காஞ்சரி ( தாம்பூலம் ) வாசித்து, சரம் பொம்மலாட்டம் செய்கிறார்கள்.  

## இசைக் கருவிகள்

### தாள வாத்தியம்
ஹிமாச்சல பிரதேச நாட்டுப்புற இசையில் தம்மாமா, டமாங்ட், கஜ்ஜு, டோரு, தௌன்சா, நகரா, தோல்கு, நகர்த், தமகா, டஃபேல், தோல், டோல்கி மற்றும் ஹுடாக் உள்ளிட்ட பல்வேறு வகையான தாளவாத்தியங்கள் இடம்பெற்றுள்ளன. தாளம் அல்லாத வாத்தியங்களில் காந்தா மற்றும் காரியல் (காங்ஸ்), சிம்தா (டாங்ஸ்), மஞ்சிரா மற்றும் ஜாஞ்ச் (சிம்பல்கள்), குங்குரு (மணிகள்), தாலி (தட்டு) மற்றும் கோகதா மூர்ச்சாங் ஆகியவை அடங்கும்.  

### காற்றிசை வாத்தியங்கள்
, ஹெச்பி, இந்தியா]]  
அல்கோஜா/அல்கோசா (இரட்டைப் புல்லாங்குழல்), பீப்னி, ஷெஹ்னாய் (ஓபோ), பிஷுடி (புல்லாங்குழல்), கர்னல் (நேரான பித்தளை எக்காளம்) மற்றும் ரணசிங்க (வளைந்த பித்தளை எக்காளம்) போன்ற காற்றிசை கருவிகளும் உள்ளன.  

### சர வாத்தியங்கள்
சர இசைக்கருவிகளில் கிராமியங், ராவணன் (ஒரு சிறிய இடைவிடாத வீணை), சாரங்கி (வளைந்த வீணை), ஜுமாங், ருமான், எக்தாரா மற்றும் கிந்தாரி தேவதாரா ஆகியவை அடங்கும்  

### பாடகர்கள்
மோஹித் சவுகானின் 'மோர்னி', கர்னைல் ராணாவின் பல்வேறு நாட்டுப்புறப் பாடல்கள், தீரஜின் காதல் பாடல்கள் மற்றும் தாக்கூர் தாஸ் ரதியின் 'நாடிஸ்' ஆகியவை இமாச்சலப் பிரதேசத்தின் இசைக்கு பெரும் பங்களிப்பை அளித்துள்ளன. மவுண்டன் மியூசிக் ப்ராஜெக்ட் மற்றும் லாமன் போன்ற புதிய முயற்சிகள்இமாச்சலி நாட்டு மக்களுக்கு சமகால ஒலியைக் கொடுக்கின்றன.
# மாலா ராய்



**மாலா ராய்** (*Mala Roy*)(பிறப்பு 19 நவம்பர் 1957) என்பவர் இந்திய அரசியல்வாதி ஆவார். இவர் 2019 முதல் கொல்கத்தா தெற்கு மக்களவை உறுப்பினராக உள்ளார். இவர் அகில இந்திய திரிணாமுல் காங்கிரசு கட்சியைச் சேர்ந்தவர். இவர் 2015 முதல் கொல்கத்தா மாநகராட்சியின் தலைவராக இருந்து வருகிறார்.  

## வாழ்க்கை
மாலா ராய் 1976-ல் கொல்கத்தா பல்கலைக்கழகத்தில் பட்டம் பெற்றார். இவர் திரிணாமுல் காங்கிரசு கட்சியின் முன்னாள் சட்டமன்ற உறுப்பினரும் துணைத் தலைவருமான நிர்பேத் ரேயை மணந்தார்.  

## அரசியல் வாழ்க்கை
1995-ல், ராய் கொல்கத்தா மாநகராட்சி பகுதி எண்.88லிருந்து உறுப்பினராகத் தேர்ந்தெடுக்கப்பட்டார். இவர் இந்தியத் தேசிய காங்கிரசு கட்சியின் வேட்பாளராகப் போட்டியிட்டு 576 வாக்குகள் வித்தியாசத்தில் தனது அடுத்தபடியாக வந்த போட்டியாளரைத் தோற்கடித்தார். 2000ஆம் ஆண்டில், இவர் திரிணாமுல் காங்கிரஸ் கட்சியின் வேட்பாளராகப் போட்டியிட்டு, இந்தியப் பொதுவுடைமைக் கட்சியின் (மார்க்சிஸ்ட்) சுதேசரஞ்சன் தாசை 3,205 வாக்குகள் வித்தியாசத்தில் தோற்கடித்து தனது இடத்தைத் தக்க வைத்துக் கொண்டார். 2005ல் தேசியவாத காங்கிரசு கட்சியின் வேட்பாளராகப் போட்டியிட்டு திரிணாமுல் கட்சியின் ககோலி கோஷ் தஸ்திதாரை 1,900 வாக்குகள் வித்தியாசத்தில் தோற்கடித்தார். 2010-ல், இவர் மீண்டும் காங்கிரசு கட்சியின் வேட்பாளராகப் போட்டியிட்டுத் தேர்ந்தெடுக்கப்பட்டார்.  

மாலா ராய் 2014ஆம் ஆண்டு நடைபெற்ற இந்தியப் பொதுத் தேர்தலில் கொல்கத்தா தெற்குத் தொகுதியில் காங்கிரசு கட்சியின் வேட்பாளராகப் போட்டியிட்டார். இவர் நான்காவது இடத்தைப் பிடித்தார். இவரால் 113,453 வாக்குகளை மட்டுமே பெற முடிந்தது. பின்னர், மார்ச் 7, 2015 அன்று, மம்தா பானர்ஜியை கடுமையாக விமர்சித்த மாலா ராய், உள்ளாட்சித் தேர்தலுக்கு முன்னதாக, திரிணாமுல் காங்கிரசில் மீண்டும் இணைந்தார். மாநகராட்சித் தேர்தலில் போட்டியிட்டு பகுதி உறுப்பினராகத் தேர்ந்தெடுக்கப்பட்ட பிறகு, இவர் மாநகராட்சியின் தலைவரானார். இந்த மாநகராட்சியின் முதல் பெண் தலைவர் இவர் என்ற பெருமையினைப் பெற்றார். இவர் பகுதி உறுப்பினராக இருந்தபோது, தன்னுடைய 88வது பகுதியினை நகரின் பசுமையான பகுதியாக மாற்றினார்.  

12 மார்ச் 2019 அன்று, கட்சித் தலைவர் மம்தா பானர்ஜி, வரவிருக்கும் பொதுத் தேர்தலில் ராய் கொல்கத்தா தெற்கு தொகுதியில் போட்டியிடுவார் என்று அறிவித்தார். அப்போதைய நாடாளுமன்ற உறுப்பினர் சுப்ரதா பக்ஷி கட்சியின் அமைப்பை வலுப்படுத்த ஆர்வமாக இருப்பதால் தேர்தலில் போட்டியிட மறுத்துவிட்டார். மே 23 அன்று, மாலா தனது நெருங்கிய போட்டியாளரான பாரதிய ஜனதா கட்சியின் சந்திர குமார் போசை 155,192 வாக்குகள் வித்தியாசத்தில் தோற்கடித்து மக்களவைக்குத் தேர்ந்தெடுக்கப்பட்டார்.
# அம்ரித்பால் சிங்


இவர் பிரிவினை இயக்கமான காலிஸ்தான் இயக்கத்தை ஆதரிக்கும் *பஞ்சாபின் வாரிசுகள் இயக்கத்தின்* தலைவர் ஆவார். செப்டம்பர் 2022ல் இவர் துபாய் நாட்டிலிருந்து இந்தியாவிற்கு திரும்பிய பிறகு, பிப்ரவரி 2022ல் வாகன விபத்தில் இறந்த நடிகரும், பஞ்சாப் வாரிஸ் தே-யின் குழுவின் தலைவருமான *தீப் சிங் சித்து*விற்கு பதிலாக *வாரிஸ் பஞ்சாப் தே* இயக்கத்தின் தலைமைப் பதவியை 4 மார்ச் 2022 அன்று ஏற்றார்.  

## செயற்பாடுகள்
25 செப்டம்பர் 2022 அன்று அனந்த்பூர் சாஹிப் நடைபெற்ற பெரிய அளவிலான கூட்டத்தில் அம்ரித்பால் சிங் தனது முதல் சொற்பொழிவை ஆற்றி தனது இருப்பை சீக்கியர்களிடத்தில் வெளிப்படுத்திக் கொண்டார். பின்னர் அமிர்தசரஸ் நகரத்திலிருந்து பஞ்சாப் முழுவதும் தனது இயக்கச் சுற்றுப்பயணத்தை மேற்கொண்டார்.  

## சர்ச்சைகள்
அக்டோபர் 2022ல் அம்ரித்பால் சிங் யேசு கிறிஸ்து பேசிய பேச்சு சர்ச்சைக்கு இடமானது.  
அம்ரித்பால் சிங் 12ம் வகுப்பு வரை மட்டுமே படித்தவர் என்றும், பஞ்சாப் மற்றும் விவசாயம் குறித்து ஏதும் அறியாதவர் என்றும் பாரதிய கிசான் ஒன்றியத்தின் தலைவர் ஜோகிந்தர் சிங் உக்கிரகான் குற்றம் சாட்டினார். மேலும் அம்ரித்பால் சிங் தன்னை பகத் சிங்குடன் தொடர்புறுத்தி பேசிக்கொண்டார்.  

2 அக்டோபர் 2022 அன்று சிவ சேனா தலைவர் தாக்கரே, பிந்தரன்வாலா போன்று பிரிவினைவாத நடவடிக்கைகளில் ஈடுபடும் அம்ரித்பால் சிங் மீது இந்திய அரசு நடவடிக்கை எடுக்க கோரிக்கை வைத்தார். காலிஸ்தான் பிரிவினை பேச்சிற்காக 7 அக்டோபர் 2022 அன்று அம்ரித்பால் சிங்கின் டுவிட்டர் கணக்கு முடக்கப்பட்டது. டிசம்பர் 2022ல் சிங்கின் இன்ஸ்டாகிரம் உலகம் முழுவதுமாக முடக்கப்பட்டது.  

பிப்ரவரி 2023 இறுதியில் சிங்கின் கூட்டாளியான லவ்பிரீத் சிங்கை அஜ்னலா காவல் நிலைய அதிகாரிகள் கைது அடைத்து வைத்திருந்தனர். இதனால் சிங்கின் ஆதரவாளர்கள் கத்தி, ஈட்டி, துப்பாக்கி போன்ற ஆயுதங்களுடன் காவல்துறையினரை மிரட்டி லவ்பிரீத்தை விடுவித்தனர். மேலும் காவல்துறையினர் லவ்பிரீத் சிங்கை தவறுதலாக கைது செய்தற்காக அம்ரித்பால் சிங் ஆதராவளர்களிடம் மன்னிப்பும் கேட்டுக் கொண்டனர்.  

## கைது
தனி நாடு கோரும் காலிஸ்தான் இயக்க ஆதரவாளரான அம்ரித்பால் சிங்கை 23 ஏப்ரல் 2023 அன்று காவல்துறையினர் மோகா மாவட்டத்திலுள்ள் ரோட் கிராமத்தில் வைத்து கைது செய்ததும், பட்டிண்டா விமானப்படை தளத்திற்கு அழைத்துச் சென்று, பின்னர் அங்கிருந்து அசாம் மாநிலத்தின் திப்ருகார் நகரத்திற்கு அழைத்து சென்று சிறையில் அடைத்தனர்.  

நடிகர் தீப் சித்துவால் தொடங்கப்பட்ட பஞ்சாபின் வாரிசுகள் இயக்கத்தின் தலைமை பொறுப்பில் அம்ரித்பால் சிங் உள்ளார் என்பது குறிப்பிடத்தக்கது.  

## இதனையும் காண்க
- தீப் சிங் சித்து
# மொபிதா அகமது


**மொபிதா அகமது** (*Mofida Ahmed*)(1921-2008) என்பவர் இந்தியத் தேசிய காங்கிரசு கட்சியினைச் சேர்ந்த ஓர் இந்திய அரசியல்வாதி ஆவார். இவர் அசாமின் முதல் பெண் இந்திய மக்களவை உறுப்பினர் ஆவார். மேலும் இந்தியாவில் பாராளுமன்ற உறுப்பினர்களாக இருந்த சில முஸ்லிம் பெண்களில் ஒருவர். .  

## இளமையும் கல்வியும்
மொபிதா நவம்பர் 1921-ல் ஜோர்ஹாட் நகரில் முகமது பருவா அலியின் மகளாகப் பிறந்தார்.
# ரேணுகா தேவி பர்கடகி



**ரேணுகா தேவி பர்கடாகி** (*Renuka Devi Barkataki*)(1932 - 2017) என்பவர்அசாமைச் சேர்ந்த ஓர் இந்திய அரசியல்வாதி ஆவார்.  

## அரசியல்
ரேணுகா 1977 முதல் 1979 வரை பிரதமர் மொரார்ஜி தேசாய் தலைமையிலான ஜனதா கட்சி அரசாங்கத்தில் கல்வி, சமூக நலன் மற்றும் கலாச்சாரத்திற்கான மத்திய அமைச்சராக இருந்தார். 1962-ல், இந்தியத் தேசிய காங்கிரசு வேட்பாளராக பர்பேட்டா மக்களவைத் தொகுதியிலிருந்து மூன்றாவது மக்களவைக்கு உறுப்பினராகத் தேர்ந்தெடுக்கப்பட்டார். 1972-ல், இவர் ஹாஜோ சட்டமன்றத் தொகுதியிலிருந்து அசாம் சட்டமன்றத்திற்கு உறுப்பினராகத் தேர்ந்தெடுக்கப்பட்டார். 1977-ல், ஜனதா கட்சி வேட்பாளராக கவுகாத்தி மக்களவைத் தொகுதியிலிருந்து ஆறாவது மக்களவைக்கு உறுப்பினராகத் தேர்ந்தெடுக்கப்பட்டார். பின்னர், இந்திய செஞ்சிலுவைச் சங்கத்தின் அசாம் மாநிலக் கிளையின் கௌரவச் செயலாளராக ஆனார்.  

## இறப்பு
ரேணுகா தேவி காயம் காரணமாக அரசு மருத்துவமனையில் 14 ஆகத்து 2017 அன்று இறந்தார்.
# நாதிரா பப்பர்



**நாதிரா பப்பர்** (பிறப்பு: ஜனவரி 20, 1948) ஒரு இந்திய நாடக நடிகை, இயக்குநர் மற்றும் ஹிந்தி திரைப்பட நடிகையும் ஆவார். இவர் 2001 இல் சங்கீத நாடக அகாடமி விருதைப் பெற்றவர். நாதிரா 1981ல் ஹிந்தி நாடகத்தில் அறியப்பட்ட பெயரான எக்ஜூட் என்ற மும்பையை தளமாகக் கொண்ட நாடகக் குழுவை நிறுவினார்.  

குரிந்தர் சாதாவின் *பிரைட் அண்ட் ப்ரெஜூடிஸ்* (2004) திரைப்படத்திலும், எம்.எஃப் ஹுசைனின் *மீனாக்ஸி: எ டேல் ஆஃப் திரீ சிட்டிஸ்* (2004) படத்திலும் ஐஸ்வர்யா ராயின் அம்மாவாக நாதிரா பப்பர் நடித்தார். சோஹைல் கானின் *ஜெய் ஹோவில்* சல்மான் கானின் தாயாகவும், சன்னி தியோலின் 2016 ஆம் *ஆண்டு வெளியான கயல் ஒன்ஸ் அகைன்* திரைப்படத்தில் ராஜ் பன்சாலின் (முக்கிய வில்லன்) தாயாகவும் அவர் சித்தரிக்கப்பட்டார்.  

## ஆரம்ப கால வாழ்க்கை
அவர் 1971 இல் புது தில்லி தேசிய நாடகப் பள்ளியில் பட்டம் பெற்றார். நாதிரா என்எஸ்டியில் தங்கப் பதக்கம் வென்றவர். அவர் உதவித்தொகையின் மூலம் ஜெர்மனிக்குச் சென்றார். பின்னர் க்ரோடோவிஸ்கி மற்றும் பீட்டர் ப்ரூக்ஸ் போன்ற புகழ்பெற்ற இயக்குநர்களுடன் பணிபுரியும் வாய்ப்பு அவருக்குக் கிடைத்தது.  

## தொழில்
நாதிரா தனது நாடகக் குழுவை 1981 இல் டெல்லியில் *எக்ஜூடேவைத்* (ஒன்றாக) தொடங்கினார். அதன் முதல் தயாரிப்பான *யஹுதி கி லட்கி* 1981 இல் வெளிவந்தது. இது பார்சி நாடக பாணியை மீட்டெடுத்தது மட்டுமல்லாமல் அதன் சிறந்த ஒன்றாக கருதப்படுகிறது. இக்குழுவினர் பல ஆண்டுகளாக சாந்தா காந்தியால் எழுதப்பட்ட பாவாய் சார்ந்த இசைப்பாடலான *ஜஸ்மா ஓடனையும்* நடத்தி வருகின்றனர். 1988 இல் மும்பைக்குக் குடிபெயர்ந்த நாதிரா, தனது நாடகக் குழுவை மீண்டும் நிறுவினார்.  

கடந்த 30 ஆண்டுகளில், *தயாசங்கர் கி டைரி* (1997), *சக்கு பாய்* (1999), *சுமன் அவுர் சனா* மற்றும் *ஜி ஜெய்சி ஆப்கி மர்சி* என அவர் எழுதிய நாடகங்களைத் தவிர,எக்ஜூட் *சந்தியா சாயா*, *லுக் பேக் இன் ஆங்கர்*, *பல்லாப்பூர் கி ரூப் கதா*, *பாத் லாத் கி ஹலாத் கி*, *பரம் கே பூத்*, *ஷபாஷ் அனார்கலி* மற்றும் *பேகம் ஜான்* உட்பட அறுபதுக்கும் மேற்பட்ட இந்திய நாடகங்களை வழங்கியுள்ளார். ராஜ் பப்பர், சதீஷ் கௌசிக் மற்றும் கிரோன் கெர் போன்ற நடிகர்களுடன் பணியாற்றியுள்ளார்.  

1990 இல் ஏக்ஜுடே, 'ஏக்ஜுடே இளைஞர் நாடகக் குழு'வைத் தொடங்கியது. இது *ஆவோ பிக்னிக் சலே* மற்றும் *அஸ்தக் கா இன்ஸாஃப்* போன்ற தயாரிப்புகளை வழங்கியது. குழுக்கள் 2011 ஆம் ஆண்டில் அதன் 30 ஆண்டுகளை கொண்டாடியது. ஒரு வார கால நாடக விழா, *30 ஆண்டுகள் கேரவன் 2011*, 14 ஏப்ரல் 2011 அன்று மும்பையின் பிருத்வி திரையரங்குகளில் தொடங்கியது நாதிரா சல்மான் கான் நடித்த *ஜெய் ஹோ* (2014) ஹிந்தி திரைப்படத்திலும் தோன்றினார்.  

2016 இல், அவர் சன்னி தியோலின் *காயல் ஒன்ஸ் அகைன்* படத்தில் நடித்தார்.  

நாதிரா பாப்பர் சமீபத்தில் சாஹிர் ராசா இயக்கிய தி மேரேட் வுமன் என்ற வலைத் தொடரில் காணப்பட்டார். இப்படத்தின் நட்சத்திர நடிகர்களில் ரிதி டோக்ரா மற்றும் மோனிகா டோக்ராவும் உள்ளனர்.  

## விருதுகள்

- நியூஸ்மேக்கர்ஸ் சாதனையாளர் விருதுகள் 2022
# பாவனா பால்சவர்



**பாவனா பால்சவர்** (பிறப்பு 21 அக்டோபர் 1975) ஓர் இந்திய திரைப்பட, மேடை மற்றும் தொலைக்காட்சி நடிகை ஆவார். அவர் *குடூர் கு* (2010) என்ற மௌன நகைச்சுவைத் தொடரில் நடித்துள்ளார்.  

## தனிப்பட்ட வாழ்க்கை
பாவனா இந்தி சினிமா நடிகை சுபா கோடே மற்றும் அவரது கணவர் திரு. டி.எம்.பால்சவர் ஆகியோரின் மகள் ஆவார். அவருக்கு ஒலிப்பதிவாளர் அஸ்வின் பால்சவர் உட்பட இரண்டு உடன்பிறப்புகள் உள்ளனர். பாவனாவின் அம்மா திரைப்படக் குடும்பத்தில் இருந்து வந்தவர். பாவனாவின் தாய்வழி மாமா (சுபாவின் சகோதரர்) பிரபல நடிகர் விஜு கோடே மற்றும் அவரது தாய்வழி தாத்தா மேடை மற்றும் மௌன நடிகர் நந்து கோடே ஆவர். மேலும், நந்து கோடேவின் அண்ணன், பழங்கால பிரபல நடிகையான துர்கா கோட்டின் கணவர் ஆவார். எனவே, பாவனா துர்கா கோட்டின் பேத்தி ஆவார் .  

பாவனா மும்பை பாந்த்ராவில் உள்ள ஆர்ய வித்யா மந்திர் உயர்நிலைப் பள்ளியில் பயின்றார். மும்பை ஜூஹூவில் உள்ள திருமதி நதிபாய் தாமோதர் தாக்கர் மகளிர் பல்கலைக்கழகத்தில் ஆடை வடிவமைப்பு மற்றும் ஒருங்கிணைப்பில் பட்டம் பெற்றவர் *.*  

2002 இல், பதின்மூன்று ஆண்டுகள் காதலித்த பிறகு, பாவனா நடிகர் கரண் ஷாவை மணந்தார். கரண் ஷா தனது தாயின் தங்கையான நடிகையும் சமூக ஆர்வலருமான டினா அம்பானியின் மருமகன் ஆவார். இது கரனின் இரண்டாவது திருமணமாகும். அவர் தனது முதல் மனைவியுடன் இரண்டு குழந்தைகளுக்கு தந்தை ஆவார்.  

## திரைப்படவியல்

- *தூம் தாடக்கா* (அங்கூரி)
- *ஸுகி ஸஞ்சராச்சி 12 ஸுத்ரே*
- *ஆம்ச்யா சர்க்கே ஆம்ஹிச்* (சுபாங்கி)

; தொலைக்காட்சி  

- *பிர் பி தில் ஹை ஹிந்துஸ்தானி* (2003) (சரஸ்வதி/சாரு)
- *தேக் பாய் தேக்* (சுனிதா திவான்) (1993)
- *ஜபான் சம்பால்கே* (திருமதி விஜயா) (1993)
- *நோ ப்ராப்ளம்* (1993)
- *தெஹ்கிகாட்* (1994) மரியா டி'சோசாவாக எபிசோட் எண் 16/17 காணாமல் போன பெண்ணின் மர்மம்
- கரம்சந்த்
- *இதர் உதர்* (கேட்டி)
- *அஸ்மான் சே ஆகே*
- *அஸ்கன்ஷா*
- *மிருத்யு*
- *அடிட்*
- *ஜானே மேரா ஜிகர் கிதர் கயா ஜி* (1996–1997)
- *ஓ டாடி* (1996)
- *ஹம் ஆப்கே ஹை வோ* (1997)
- *டம் டமா டம்* (1998)
- *ஹேரா பெரி* (1999)
- *ஜுகல் பந்தி*
- *ஹம் சப் பாரதி* (2004) பானுவாக (சாந்துவின் மனைவி)
- *குடூர் கு* (பபிதா குமார்) (2010–2012)
- *அதாலத்* (வழக்கறிஞர்) (2010)
- *லகோன் மெய்ன் ஏக்* - எபிசோடிக் பாத்திரம் (2012)
- *குடார் கு 2* (பாவ்னா அஹுஜா) (2012–2013)
- ஹர்ப்ரீத் ஆக *சத்ராங்கி சசுரல்* (2014–2016)
- பபிதா குமாராக *கத்தார் கு 3* (2014)
- பிரேம்லதா அவஸ்தியாக *பெலன் வாலி பாஹு* (2018)
- *குடியா ஹமாரி சபி பெ பாரி* பாப்லி புவாவாக (2020)
- மினல் கொட்டாடியாவாக *ஸ்பை பாஹு* (2022)

## நாடகம்/நாடகம்

- *அந்த்யுக்*
# அதிசய சப்பாத்தி

**அதிசய சப்பாத்தி** அல்லது **சப்பாத்தியில் இயேசு  **என்பது ஒரு சப்பாத்தி அல்லது சுமார் எட்டு சென்டிமீட்டர் விட்டம் கொண்ட தட்டையான புளிப்பில்லாத ரொட்டி தான். ஆனால் கிறித்தவ விசுவாசிகள் கூறுவது, அந்த சப்பாத்தியில் இயேசு கிறிஸ்துவின் உருவம் அற்புதமாக சித்தரிக்கப்பட்டுள்ளது என்று. செப்டம்பர் 2002 இன் தொடக்கத்தில் இந்தியாவின் பெங்களூரைச் சேர்ந்த ஷீலா ஆண்டனி என்பவரால் சுடப்பட்ட சப்பாத்தியில் தான் இவ்வாறு நிகழ்ந்துள்ளது.மேலும் ஆயிரக்கணக்கான விசுவாசிகள் மற்றும் ஆர்வமுள்ள பார்வையாளர்கள் பார்வையிட்டனர்.  

## தோற்றம்
இந்த அதிசய சப்பாத்தியை சுட்டெடுத்தவர், ஷீலா ஆண்டனி, ஒரு பக்தியுள்ள கத்தோலிக்கர்,ஆவார். உணவுக்காக தினமும் டஜன் கணக்கான சப்பாத்திகளை சுடும் அவர், 2002 செப்டம்பரில் ஒரு நாள், தன் குழந்தைகளுக்கு சாப்பிடக் கொடுப்பதற்க்காக சில சப்பாத்திகளை சுட்ட போது அவரது மகள்  ஒரு சப்பாத்தியை மட்டும் அது மிகவும் கருகியுள்ளதாக கூறி சாப்பிட மறுத்துவிட்டார், ஷீலா அதை குப்பையில் போடுவதற்காக பரிசோதிக்கும் போது, அந்த சப்பாத்தி கருகியிருக்கும் பகுதியில் இயேசுவின் உருவத்தை ஒத்திருப்பதைக் கவனித்தார், இது அவரது மகள் மற்றும் அவரது அண்டை வீட்டாரால் உறுதிப்படுத்தப்பட்டது. உடனடியாக அவர் அதை தனது திருச்சபை பாதிரியார் ஜார்ஜ் ஜேக்கப்பிடம் ஒப்படைத்தார், இது ஒரு அதிசயம் என வர்ணித்த அந்த பாதிரியார் உடனடியாக அதை ஒரு  கண்ணாடி பெட்டியில் வைத்து கண்காட்சிக்கு வைத்தனர்.  

## பிரபல்யம்
அடுத்த சில நாட்களில், மைசூர் மற்றும் சென்னையிலிருந்து கிட்டத்தட்ட 20,000 கிறிஸ்தவர்கள் அதிசய சப்பாத்தி காட்சிப்படுத்தப்பட்ட ரிட்ரீட் சென்டரின் மைய ஆலயத்திற்கு பயணம் செய்து, இந்த ரொட்டித் துண்டுக்கு மரியாதை செலுத்தவும் பிரார்த்தனை செய்யவும் சென்றனர். கிறிஸ்தவர்கள் தவிர, ஏராளமான இந்துக்கள் மற்றும் இஸ்லாமியர்களும் அதிசய சப்பாத்தியைக் காண மையத்திற்கு வந்தனர். அதிசய சப்பாத்தி பற்றிய தகவல் இந்திய தேசிய தொலைக்காட்சியில் ஒளிபரப்பப்பட்டது மற்றும் தி டைம்ஸ் ஆஃப் இந்தியா, தி டைம்ஸ் மற்றும் பிரித்தானிய பிராட்காஸ்டிங் கார்ப்பரேஷன் ஆகியவற்றால் அறிவிக்கப்பட்டது.  

## விசுவாசிகள் மற்றும் விமர்சகர்கள்
ஒரு இந்திய பத்திரிகையாளர், ஆரம்பத்தில் சந்தேகம் கொண்டவர், ரொட்டியை நேரில் பார்த்ததில் தனக்கு "வேறுபட்ட உணர்வுகள்" இருப்பதாகக் கூறினார். மேலும், இயேசு எப்படிப்பட்டவர் அவரது உருவம் இப்படித்தான் இருக்கும் என்றோ ஆதாரபூர்வமாக எந்த படங்களும் இல்லாத நிலையில் இந்த உருவமும் இயேசுவின் உருவமும் ஒன்று என்பதை அறிய இயலாது என்றும் விமர்சித்தார்கள்.  

## மேலும் பார்க்கவும்

- இயற்கை நிகழ்வுகளில் மத உருவங்களின் உணர்வுகள்
- மத பரிடோலியா
- இந்தியாவின் மூடநம்பிக்கைகள்
# ஆர்ய பூங்கனி


**ஆர்யக்காரகனி** என்றும் அழைக்கப்படும் **ஆர்ய பூங்கனி**, இந்தியாவின் கேரளாவில் உள்ள வட மலபார் பகுதியில் வழிபடப்படும் ஒரு பெண் தெய்வம் ஆகும். ஆர்ய பூங்கனி கடவுளை ஆர்ய பூங்கனி தெய்யமாக (நடனத்தோடு)  வழிபட்டு ஆடுகிறார்கள் . ஆர்ய பூங்கனியின் தெய்யத்துடன், பப்பிரியன் தெய்யமும் அதன் சன்னதியில் ஆடப்படுகிறது. முஸ்லீம் என்று நம்பப்படும் பப்பிரியன் மற்றும் இந்து தெய்வமான ஆர்ய பூங்கனியின் புராணம் கேரளாவில் இந்து-இஸ்லாமிய மத நல்லிணக்கத்திற்கு ஒரு சிறந்த எடுத்துக்காட்டு ஆகும்.  

## புராணக்கதை
புராணங்களின் படி, ஆர்ய பூங்கனி ஆர்யபட்டர் மற்றும் ஆர்யப்பட்டத்தியின் மகளாகப் பிறந்தார். அவள் வளர வளர, ஆபரணங்கள் மற்றும் நகைகள் மீது ஆசை கொண்டாள். ஒரு கட்டத்தில் ஆசை வெறியாக மாறியது. .  

அவளது திருமணத்துக்காக முத்துக்களை தேடி ஆழ்கடலில் பயணித்த ஆர்ய பூங்கனியும் அவரது சகோதரர்களும் கடும் புயலில் சிக்கினர். தளிபரம்பாவில் உள்ள கோவிலுக்குப் பிறகு தான், வட மலபார் பகுதி முழுவதும் பல கோவில்கள் கட்டப்பட்டன.  

## தெய்யம்
ஆர்யகாரகன்னி மிகவும் அழகான முகக்கலை மற்றும் மெதுவான அசைவுகளைக் கொண்ட ஒரு தேயம். பாதணிகள் ஏதுமின்றி ஆடும் மற்ற பெரும்பாலான தேயங்களைப் போலல்லாமல், ஆர்ய பூங்கனித் தேயம் மரத்தினால் செய்யப்பட்ட பாரம்பரிய காலணிகளை அணிந்து காட்சியளிக்கிறது. , ஆரியப்பூங்கண்ணி-பபிரியன் தேயங்கள் புராணங்களில் பதிவுசெய்யப்பட்ட இந்து-இஸ்லாமிய மத நல்லிணக்கத்தின் மகுடமான எடுத்துக்காட்டுகளாகும். கோவில் வளாகத்தில் உள்ள பழமையான மரம், கோவிலின் பழமைக்கு சான்றாக உள்ளது.
# எமிலியோ சாலா (சிற்பி)


**எமிலியோ சாலா**, **எலியோ சல்யா** (உக்ரேனியன்: Еліо Саля; 30 ஏப்ரல் 1864, மிலனில் - 10 ஜனவரி 1920, மிலனில் ) என்றும் அழைக்கப்படும் எமிலியோ சாலா, இத்தாலியில் பிறந்த சிற்பி மற்றும் ஓவியர் ஆவார். உக்ரைனில் உள்ள கீவ்வில் தனது பணிக்காலத்தின் பெரும்பகுதியை கழித்தவர் ஆவார்.  

## வாழ்க்கை வரலாறு
1890 ஆம் ஆண்டில், செயின்ட் பீட்டர்ஸ்பர்க்கில் உள்ள மொய்கா அரண்மனையில் பணிபுரிய அவரும் அவரது சகோதரரும் இத்தாலியில் இருந்து ரஷ்யாவிற்கு அழைக்கப்பட்டனர். இரண்டு வருடங்கள் அங்கு பணிபுரிந்த பிறகு, கீவ்வில் ஒரு புதிய அருங்காட்சியகம் கட்டும் திட்டத்தைப் பற்றி கேள்விப்பட்டு அங்கே பணிபுரிய ஆர்வம் கொண்டு விண்ணப்பித்தார். ரஷ்ய சாம்ராஜ்யத்தில் இத்தாலிய கலைஞர்கள் மிகவும் பிரபலமாக இருந்ததால், அவர் உடனடியாக ஏற்றுக்கொள்ளப்பட்டு பல்வேறு வடிவமைப்புகளை உருவாக்கத் தொடங்கினார்.  

1897 முதல் 1905 வரை, கிறிப்பன் என்றழைக்கப்படும் கழுகின் தலை மற்றும் இறகையும், சிங்கத்தின் உடலையும் கொண்ட ஒரு கற்பனை உயிரினத்தின் சிற்பங்களை இப்போது உக்ரைனின் தேசிய கலை அருங்காட்சியகம் என்று அழைக்கப்படும் அருங்காட்சியகத்திற்காக அவர் தயாரித்தார். அந்த திட்டத்தின் போது, அவர் கட்டிடக் கலைஞர் விளாடிஸ்லாவ் ஹோரோடெக்கி உடன் மிகவும் பயனுள்ள பணி உறவை ஏற்படுத்தினார். கரைட் ஜெப ஆலயம், உக்ரைன் தேசிய வங்கி, செயின்ட் நிக்கோலஸ் ரோமன் கத்தோலிக்க கதீட்ரல், இகோர் சிகோர்ஸ்கி கீவ் பாலிடெக்னிக் இன்ஸ்டிடியூட் மற்றும் உக்ரைனின் நேஷனல் ஓபரா ஆகிய கட்டிடங்களுக்காக பல்வேறு அலங்காரங்களையும் வடிவமைத்தார்.  

சந்தேகத்திற்கு இடமின்றி, அவரது சிறந்த அறியப்பட்ட படைப்பு சிமேராஸுடன் கூடிய வீடு (ஹொரோடெக்கியால் வடிவமைக்கப்பட்டது) என்பதே; யானைகள், சிறுத்தைகள், காண்டாமிருகங்கள், ராட்சத தவளைகள் மற்றும் பிற அயல்நாட்டு விலங்குகளின் அற்புதமான சிமிட்டி வழங்கல்கள் சாலா உருவாக்கியது.  

அவரது கட்டிடக்கலை பணிக்கு கூடுதலாக, அவர் ஒரு கலைப் பள்ளி மற்றும் ஒரு வர்த்தக கல்லூரியில் சிற்பம் கற்பித்தார். முதலாம் உலகப் போர் வெடித்தபோது, அவர் மிலனுக்குத் திரும்பினார், அவர் ஆறு ஆண்டுகளுக்குப் பிறகு இறந்தார்.
# கங்கம்மா யாத்திரை



**கங்கம்மா யாத்திரை** அல்லது **ஜாத்ரா** என்பது தென்னிந்தியா முழுவதும் பல இடங்களில் கொண்டாடப்படும் கங்கா அல்லது கங்கம்மா என்று அழைக்கப்படும் இந்து பெண் தெய்வத்தை நோக்கி வழிபாடும் ஒரு நாட்டுப்புற விழா ஆகும்; ஆந்திரா, ராயலசீமா, கர்நாடகா, மற்றும் பல்வேறு ஆந்திர கிராம பகுதிகளில் இந்த விழா மிக சிறப்பாக கொண்டாடப்படுகிறது. இது எட்டு நாட்கள் கொண்டாடப்படுகிறது.  

## வெவ்வேறு வகைகள்
- கடப்பா மாவட்டத்தில் உள்ள லக்கிரெட்டிப்பள்ளியில் கொண்டாடப்படும் ஒரு நாட்டுப்புற விழா - 'அனந்தபுரம் கங்கம்மா ஜாதரா' என்று அழைக்கப்படும் இந்த திருவிழா ராயலசீமாவில் நடைபெறும் கங்கம்மா ஜாதராவில் மிகப்பெரியது.
- திருப்பதி கங்கம்மா ஜாதரா என்பது ஆந்திரப் பிரதேசத்தின் திருப்பதியில் உள்ள ஒரு புகழ்பெற்ற மதக் கோயில் திருவிழா ஆகும். திருப்பதியின் புகழ்பெற்ற வருடாந்திர திருவிழாவாகும். ref></ref>

ஆந்திரா பகுதியில் மீன்பிடிக்க தொடங்கும் முன் மீனவர்களாலும் இந்த விழா கொண்டாடப்படுகிறது.  

## மேலும் பார்க்கவும்

- போனலு
- திருப்பதி கங்கா ஜாதரா
# இலா பால் சௌத்ரி

**இலா பால் சௌத்ரி** (*Ila Pal Choudhury*)(1908 - 9 மார்ச் 1975) என்பவர் இந்திய நாடாளுமன்ற உறுப்பினரும் தேசிய சமூக சேவகரும் ஆவார்.  

## இளமை
இலா பால் சௌத்ரி பிரித்தானிய இந்தியாவின் கொல்கத்தாவில் வசித்த பிரம்மா குடும்பம் ஒன்றில் பிறந்தார். இவரது தந்தை பிஜய் கிருஷ்ண பாசு அலிப்பூரில் உள்ள அலிபூர் விலங்கியல் பூங்காவின் கண்காணிப்பாளராக இருந்தார். இலா, நதியாவின் நில உரிமையாளர் அமியநாராயணன் பால் சவுத்ரியை மணந்தார். இவரது மாமனார் பிப்ரதாசு பால் சௌத்ரி இந்தியாவின் பெங்காலி தொழிலதிபர் மற்றும் நவீன கருத்தாக்கத்தின் ஆதரவாளர். இவர் அரசியலில் நுழைந்து தனது இளம் வயதிலேயே இந்தியத் தேசிய காங்கிரசில் சேர்ந்தார்.  

## அரசியல் வாழ்க்கை
காங்கிரசு கட்சியில் சேர்ந்த பிறகு பால் சௌத்ரி *நேதாஜி* சுபாஷ் சந்திர போஸை சந்தித்து அவருடன் பணியாற்றினார். பால், படிப்படியாக வங்காள மாநிலத்தின் மகளிர் காங்கிரசு பிரிவின் தலைவரானார். 1957ஆம் ஆண்டில், நதியா மாவட்டத்தில் உள்ள நபத்விப் மக்களவைத் தொகுதியிலிருந்து பால் சௌத்ரி முதன்முறையாக நாடாளுமன்றத் தேர்தலில் வெற்றி பெற்று மக்களவையின் தீவிர நாடாளுமன்ற உறுப்பினரானார். பின்னர் 1968-ல் கிருஷ்ணாநகர் மக்களவைத் தொகுதியின் இடைத்தேர்தலில் போட்டியிட்டு மீண்டும் அந்தத் தொகுதியில் வெற்றி பெற்றார். பள்ளி நிறுவுதல், பொதுநல அமைப்புகள் போன்ற பல்வேறு சமூகப் பணிகளிலும் பால் ஈடுபட்டார்.  

## இறப்பு
இலா பால் சௌத்ரி 9 மார்ச் 1975 அன்று இறந்தார்.
# மகுந்தா பர்வதம்மா

**மகுந்தா பார்வதி சுப்ரம்மா ரெட்டி** (*Magunta Parvathamma*, 27 சூலை 1947 – 25 செப்டம்பர் 2024) என்பவர் பொதுவாக **மகுந்தா பர்வதம்மா** என்று அழைக்கப்படுகிறார். இவர் ஆந்திரப் பிரதேசத்தைச் சேர்ந்த இந்தியத் தேசிய காங்கிரசு அரசியல்வாதி ஆவார். இவர் பதினொராவது மக்களவை உறுப்பினராக இருந்தார். பின்னர் 2004ஆம் ஆண்டு நடைபெற்ற ஆந்திரப் பிரதேச சட்டமன்ற தேர்தலிலும் வெற்றி பெற்று சட்டமன்ற உறுப்பினராகப் பணியாற்றினார்.  

## இளமை
மகுந்தா 1947 சூலை 27 அன்று சிறீ பொட்டி சிறீ ராமுலு நெல்லூர் மாவட்டம் புச்சிரெட்டிபாலத்தில் பெசவாடா இராம ரெட்டிக்கு மகளாகப் பிறந்தார். கசுதூரி தேவி பெண்கள் பள்ளியில் பள்ளிப்படிப்பை முடித்தார்.  

## தொழில்
1996 இந்தியப் பொதுத் தேர்தலில், இந்தியத் தேசிய காங்கிரசு பர்வதம்மாவை ஒங்கோல் மக்களவைத் தொகுதி வேட்பாளராக நிறுத்தியது. இவர் 3,81,475 வாக்குகளும், இவரை எதிர்த்துப் போட்டியிட்ட தெலுங்கு தேசம் கட்சியின் மேகபதி இராஜ்மோகன் ரெட்டி 3,31,415 வாக்குகளும் பெற்றனர். இத்தொகுதியில் வெற்றி பெற்ற பிறகு 11வது மக்களவை உறுப்பினரானார். 2012 ஆந்திரப் பிரதேச இடைத்தேர்தலின் போது ஒங்கோலு சட்டமன்றத் தொகுதியில் போட்டியிட்டவர்களில் பர்வதம்மாவும் ஒருவர். இவர் பியர்ல் மதுபான ஆலையின் இயக்குநர் ஆவார்.  

## தனிப்பட்ட வாழ்க்கை
மகுந்தா 1967 பிப்ரவரி 19 அன்று அரசியல்வாதியான மகுந்தா சுப்பராம ரெட்டியை மணந்தார். இவர்களுக்கு இரண்டு குழந்தைகள் பிறந்தனர்.
# சுபாவதி பசுவான்

**சுபாவதி பசுவான்** (*Subhawati Paswan*) என்பவர் **சுபாவதி தேவி** என்றும் அழைக்கப்படுகிறார். இவர் இந்திய அரசியல்வாதியும் பதினொராவது மக்களவையின் உறுப்பினரும் ஆவார். இவர் இந்திய நாடாளுமன்றத்தின் கீழ் அவையில் பான்சுகான் மக்களவைத் தொகுதியினை பிரதிநிதித்துவப்படுத்துகிறார்.  

## இளமை
சுபாவதி உத்தரப் பிரதேச மாநிலம் கோரக்பூர் மாவட்டத்தில் உள்ள ஜிந்தாபூர் கிராமத்தில் 1952 மே 15 அன்று பிறந்தார்.  

## தொழில்
பான்ஸ்கான் தொகுதி பட்டியல் சாதி பிரிவினருக்கு ஒதுக்கப்பட்டுள்ளது. இத்தொகுதியில் சமாஜ்வாதி கட்சி வேட்பாளராக, சுபாவதி 1996 இந்திய பொதுத் தேர்தலில் பாரதிய ஜனதா கட்சியின் ராஜ் நரேன் பாசிக்கு எதிராக 2,03,591 வாக்குகள் பெற்றார். இவர் பாஜக வேட்பாளரைவிட 4.96% வாக்குகள் கூடுதலாகப் பெற்று வெற்றி பெற்றார். இருப்பினும், 1998 மற்றும் 1999 ஆண்டுகளில் நடைபெற்ற பொதுத் தேர்தல்களில், இவர் முறையே 31.67% மற்றும் 29.23% வாக்குகளைப் பெற்று, பாசியிடம் வெற்றி வாய்ப்பினை இழந்தார். 2004 தேர்தலில் 1,35,499 வாக்குகள் பெற்று மூன்றாவது இடத்திற்குத் தள்ளப்பட்டார். இதற்கு அடுத்து நடைபெற்ற தேர்தல்களில் இவரது மகன் கமலேசு பசுவான் வெற்றி பெற்றார்.  

பசுவான் பாஜகவுக்கு மாறி 2012 உத்தரப் பிரதேச சட்டப் பேரவைத் தேர்தலில் பான்சுகான் சட்டமன்றத் தொகுதியில் போட்டியிட்டார். இதே தொகுதியில் பாஜக தலைவர் யோகி ஆதித்யநாத் ஆதரவாளர் ஒருவர் போட்டியிட்டதால் இவர் மூன்றாவது இடத்தைப் பிடித்தார். இவரால் 24,576 வாக்குகளை மட்டுமே பெற முடிந்தது.  

## தனிப்பட்ட வாழ்க்கை
சுபாவதி 10 ஏப்ரல் 1970-ல் ஓம் பிரகாசு பசுவானை மணந்தார்.